ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1995 σχετικά με τη σύσταση επιτροπής καταναλωτών (95/260/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

Εκτιμώντας:

ότι είναι σημαντικό για την Επιτροπή να συμβουλεύεται τους καταναλωτές επί προβλημάτων σχετικών με την προστασία των συμφερόντων των καταναλωτών σε κοινοτικό επίπεδο 7 ότι συστάθηκε ένα συμβούλιο καταναλωτών με την απόφαση 90/55/ΕΟΚ της Επιτροπής (1), όπως τροποποιήθηκε τελευταία από την απόφαση 95/55/ΕΚ (2), για να επιτρέψει στην Επιτροπή τη συλλογή των γνωμών των αντιπροσωπευτικών οργάνων των καταναλωτών 7 ότι η εμπειρία η αποκτηθείσα κατά τη λειτουργία του συμβουλίου από τη δημιουργία του, και ιδιαίτερα από την τελευταία του ανανέωση της 20ής Ιουνίου 1994, δείχνει ότι το συμβούλιο αυτό δεν είναι η πλέον ενδεδειγμένη δομή για να ανταποκριθεί στις προσδοκίες της Επιτροπής σε ό,τι αφορά την αποφασιστικότητα και την ταχύτητα της διαβούλευσης 7 ότι κρίθηκε ενδεδειγμένη η αντικατάσταση του συμβουλίου αυτού από νέο όργανο 7 ότι θα πρέπει να θεσπιστεί μια επιτροπή καταναλωτών, η διάρθρωση και η οργάνωση της οποίας θα είναι σε θέση να ανταποκριθούν στους στόχους της Επιτροπής 7 ότι η επιτροπή αυτή θα πρέπει να είναι αντιπροσωπευτική των καταναλωτών όλων των χωρών της Ευρωπαϊκής Κοινότητας, ανεξαρτήτως του αν αυτοί είναι οργανωμένοι σε εθνικό, περιφερειακό ή ευρωπαϊκό επίπεδο 7 ότι πρέπει να δοθεί στην επιτροπή αυτή ένα καθεστώς που να βασίζεται στην αποκτηθείσα εμπειρία,

ΑΠΟΦΑΣΙΖΕΙ:

Άρθρο 1

1. Συνιστάται παρά τη Επιτροπή μία επιτροπή καταναλωτών, καλούμενη στη συνέχεια «επιτροπή».

2. Η επιτροπή συντίθεται από εκπροσώπους ευρωπαϊκών οργανισμών καταναλωτών, καθώς και εθνικών και περιφερειακών οργανώσεων και φορέων καταναλωτών.

Άρθρο 2

Η Επιτροπή μπορεί να ζητά τη γνώμη της επιτροπής επί όλων των προβλημάτων που σχετίζονται με την προστασία των συμφερόντων των καταναλωτών σε κοινοτικό επίπεδο.

Άρθρο 3

Η επιτροπή αποτελείται από 20 μέλη. Οι έδρες κατανέμονται ως εξής:

α) 15 έδρες σε εκπροσώπους εθνικών και περιφερειακών οργανώσεων και φορέων καταναλωτών, σύμφωνα με τον τρόπο κατανομής και επιλογής που περιγράφεται στο παράρτημα Ι 7 β) πέντε έδρες σε εκπροσώπους ευρωπαϊκών οργανώσεων καταναλωτών, σύμφωνα με τον τρόπο κατανομής και επιλογής που περιγράφεται στο παράρτημα ΙΙ.

Άρθρο 4

1. Τα μέλη της επιτροπής διορίζονται από την Επιτροπή.

2. Με τους ίδιους όρους, που ισχύουν για τα τακτικά μέλη, διορίζονται ισάριθμα αναπληρωματικά μέλη. Το αναπληρωματικό μέλος αντικαθιστά αυτοδικαίως το απόν ή κωλυόμενο τακτικό μέλος.

Άρθρο 5

1. Η θητεία των μελών της επιτροπής έχει διάρκεια δύο έτη. Είναι δυνατόν να ανανεωθεί μία φορά.

2. Μετά τη λήξη της περιόδου των δύο ετών, τα μέλη της επιτροπής συνεχίζουν να ασκούν τα καθήκοντά τους μέχρις ότου πραγματοποιηθεί η αντικατάστασή τους ή η ανανέωση της θητείας τους.

3. Η θητεία ενός μέλους λήγει πριν από την εκπνοή περιόδου των δύο ετών σε περίπτωση παραίτησης ή θανάτου. Μπορεί επίσης να λήξει η θητεία ενός μέλους όταν ο οργανισμός που υπέβαλε την υποψηφιότητα του μέλους αυτού ζητήσει την αντικατάστασή του. Η αντικατάσταση γίνεται για τη διάρκεια της υπολειπόμενης θητείας, σύμφωνα με τη διαδικασία που προβλέπεται στο άρθρο 3.

4. Δεν καταβάλλεται αμοιβή για την άσκηση καθηκόντων.

Άρθρο 6

Ο πίνακας των μελών δημοσιεύεται για ενημέρωση από την Επιτροπή στην Επίσημη Εφημερίδα των Ευρωπαϊκών Κοινοτήτων.

Άρθρο 7

Οι συνεδριάσεις της επιτροπής προεδρεύονται από εκπρόσωπο της Επιτροπής. Η Επιτροπή εξασφαλίζει τη γραμματεία της επιτροπής και οργανώνει τις εργασίες της.

Άρθρο 8

Η Επιτροπή συνεδριάζει στην έδρα της Επιτροπής μετά από πρόσκληση της τελευταίας.

Άρθρο 9

Με την επιφύλαξη των διατάξεων του άρθρου 214 της συνθήκης, τα μέλη της επιτροπής δεσμεύονται να μην κοινοποιούν σε τρίτους τις πληροφορίες των οποίων λαμβάνουν γνώση κατά τις εργασίες της επιτροπής, όταν η Επιτροπή τους πληροφορεί ότι η ζητούμενη γνώμη ή το τεθέν ερώτημα αφορά ζήτημα που παρουσιάζει εμπιστευτικό χαρακτήρα.

Άρθρο 10

Η απόφαση 90/55/ΕΟΚ καταργείται.

Άρθρο 11

Η παρούσα απόφαση παράγει αποτελέσματα από τις 13 Ιουνίου 1995.

Βρυξέλλες, 13 Ιουνίου 1995.

Για την Επιτροπή Emma BONINO Μέλος της Επιτροπής

ΠΑΡΑΡΤΗΜΑ Ι

ΕΚΠΡΟΣΩΠΗΣΗ ΤΩΝ ΕΘΝΙΚΩΝ ΟΡΓΑΝΩΣΕΩΝ ΚΑΙ ΦΟΡΕΩΝ

α) Οι έδρες που καταλαμβάνονται από μέλη εθνικών οργανώσεων και φορέων κατανέμονται ως εξής:

>ΘΕΣΗ ΠΗΝΑΚΑ>

β) Τα εθνικά όργανα συντονισμού των ενώσεων καταναλωτών προτείνουν το καθένα στην Επιτροπή ένα πίνακα προσώπων, ο αριθμός των οποίων είναι τουλάχιστον ίσος προς το τριπλάσιο του αριθμού των προς πλήρωση εδρών τακτικών και αναπληρωματικών μελών, και ισοκατανεμημένος μεταξύ τακτικών και αναπληρωματικών μελών, απ' όπου η Επιτροπή επιλέγει το τακτικό και αναπληρωματικό μέλος.

Στα κράτη μέλη όπου δεν υφίστανται τέτοια όργανα, η Επιτροπή επιλέγει μέλη μεταξύ των οργανώσεων καταναλωτών και άλλων φορέων, οργανισμών, ερευνητικών ιδρυμάτων, είτε εκπροσωπούνται σε ευρωπαϊκές οργανώσεις είτε όχι, που ασχολούνται γενικά με την υπεράσπιση των συμφερόντων των καταναλωτών σε εθνικό επίπεδο.

Οι οργανώσεις καταναλωτών πρέπει να ανταποκρίνονται σε κριτήρια αντιπροσωπευτικότητας, ιδίως ως προς την ουσιαστική δραστηριότητα για την υπεράσπιση των συμφερόντων των καταναλωτών, την ανεξαρτησία έναντι των επαγγελματικών κύκλων, τη σχέση της δραστηριότητάς τους με το συλλογικό συμφέρον ή/και τον αριθμό μελών.

ΠΑΡΑΡΤΗΜΑ ΙΙ

Οι ακόλουθες οργανώσεις προτείνουν η καθεμία στην Επιτροπή έναν πίνακα αποτελούμενο από τουλάχιστον έξι πρόσωπα με ίσο αριθμό τακτικών και αναπληρωματικών μελών, από τα οποία άτομα η Επιτροπή θα επιλέξει ένα τακτικό και ένα αναπληρωματικό μέλος:

- Ευρωπαϊκό Γραφείο Ενώσεων Καταναλωτών (BEUC),

- Επιτροπή Οικογενειακών Οργανώσεων των Ευρωπαϊκών Κοινοτήτων (Coface),

- Ευρωπαϊκή Κοινότητα Συνεταιρισμών Καταναλωτών (Eurocoop),

- Ευρωπαϊκή Συνομοσπονδία Συνδικάτων (CES),

- Ευρωπαϊκό Διαπεριφερειακό Ίδρυμα Κατανάλωσης (IEIC).